CELEX: C2006/048/23
Language: fi
Date: 2006-02-25 00:00:00
Title: Asia C-415/05 P: Ahmed Yusufin ja Al Barakaat International Foundationin  23.11.2005  tekemä valitus Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-306/01, Ahmed Yusuf ja Al Barakaat International Foundation vastaan Euroopan unionin neuvosto ja Euroopan yhteisöjen komissio,  21.9.2005  antamasta tuomiosta

25.2.2006   
            
            
               FI
            
            
               Euroopan unionin virallinen lehti
            
            
               C 48/11
            
         Ahmed Yusufin ja Al Barakaat International Foundationin 23.11.2005 tekemä valitus Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-306/01, Ahmed Yusuf ja Al Barakaat International Foundation vastaan Euroopan unionin neuvosto ja Euroopan yhteisöjen komissio, 21.9.2005 antamasta tuomiosta
   (Asia C-415/05 P)
   (2006/C 48/23)
   Oikeudenkäyntikieli: ruotsi
   Ahmed Yusuf ja Al Barakaat International Foundation, Spånga (Ruotsi), on valittanut 23.11.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-306/01, Ahmed Yusuf ja Al Barakaat International Foundation vastaan Euroopan unionin neuvosto ja Euroopan yhteisöjen komissio, 21.9.2005 antamasta tuomiosta. Valittajan edustajana ovat asianajajat Leif Silbersky ja Thomas Olsson.
   Valittaja vaatii, että yhteisöjen tuomioistuin
   
               1)
            
            
               kumoaa ensimmäisen oikeusasteen tuomioistuimen asiassa T-306/01 21.9.2005 antaman tuomion,
            
         
               2)
            
            
               kumoaa asetuksen (EY) N:o 881/2002,
            
         
               3)
            
            
               velvoittaa Euroopan unionin neuvoston ja Euroopan yhteisöjen komission korvaaman oikeudenkäyntikulut ensimmäisen oikeusasteen tuomioistuimessa ja yhteisöjen tuomioistuimessa.
            
         Oikeudelliset perusteet ja pääasialliset perustelut:
   Valittajat väittävät, että ensimmäisen oikeusasteen tuomioistuin on virheellisesti katsonut, että neuvostolla oli toimivalta antaa asetus (EY) N:o 881/2002 EY 60 ja EY 301 sekä EY 308 artiklan perusteella. Se vetoaa lisäksi seuraavaan:
   Ensimmäisen oikeusasteen tuomioistuin on virheellisesti katsonut, että asetus (EY) N:o 881/2002 täyttää EY 249 artiklan mukaisen yleisen pätevyyden vaatimukset.
   Ensimmäisen oikeusasteen tuomioistuin on virheellisesti rajoittanut arviointinsa siitä, rajoitetaanko asetuksella (EY) N:o 881/2002 valittajan perusoikeuksia, pelkästään siihen, onko turvallisuusneuvoston päätöslauselma ehdottomiin normeihin kuuluvien ylemmänasteisten kansainvälisen oikeuden sääntöjen mukainen. Ensimmäisen oikeusasteen tuomioistuin ei ole tutkinut, onko asetus yhteisön oikeuden mukaisesti pätevä tai tapahtuiko turvallisuusneuvoston päätöksen täytäntöönpano yhteisön oikeuden ja kansallisten lakien mukaisesti.
   Ensimmäisen oikeusasteen tuomioistuin on virheellisesti todennut, että asetuksella (EY) N:o 881/2002 ei loukata kantajan puolustautumisoikeuksia tai oikeutta tehokkaaseen oikeussuojakeinoon.